Eindhoven
Store norske leksikon,Geografi,Verdens geografi,Europa,Nederlands geografi
Eindhoven er en by i Nederland, i provinsen Noord-Brabant. Byen er Nederlands femte største by, og har 235 691 innbyggere (2021).
Eindhoven er en av Nederlands viktigste industribyer, internasjonalt kjent som hovedsete for Philips, med produksjon av elektrotekniske artikler, radio- og fjernsynsapparater, radarutstyr med mer. Andre viktige industriprodukter i byen er biler (Volvo, tidligere DAF), tobakksvarer og tekstiler.Eindhoven har teknisk universitet, astronomisk observatorium og museum for moderne kunst. Byen har vokst frem på 1900-tallet først og fremst takket være de store Philipsfabrikkene. Folketallet (5000 innbyggere i 1900) ble tidoblet mellom 1900 og 1920, og er senere mer enn firedoblet.